নগরী ঘুরে ও পুলিশ সূত্রে জানা গেছে, সম্প্রতি সিলেট নগরীর ব্যস্ততম ও ঝুঁকিপূর্ণ ২০ টি পয়েন্টে ৫২ টি গোপন ক্যামেরা বসিয়েছে এসএমপি পুলিশ। নাইওরপুলে সিলেট মহানগর পুলিশের সদরদপ্তরে একটি মনিটরিং কন্ট্রোল রুম (নিয়ন্ত্রণ কক্ষ) বসিয়ে নগর সড়কগুলো পর্যবেক্ষণ করা হচ্ছে। এসব ক্যামেরায় ধারণকৃত ভিডিও চিত্র থেকে সিলেটে অবরোধে নাশকতাকারীদের গ্রেফতারে স্থির চিত্র সংগ্রহ করা হচ্ছে। এছাড়া পুলিশের একটি টিম ভ্রাম্যমান গোপন পর্যবেক্ষণ রুম বসিয়েও এসব ক্যামেরার চিত্র নজরদারি করছে।